GUNKUL วิ่ง 3% เก็งกำไรก่อน XD 26 เม.ย. โบรกชูเป้า 5.5 บ. คว้าขายไฟทดแทน 832.6MW
GUNKUL วิ่ง 3% ราคาแตะ 4.08 บ. คาดนักลงทุนเก็งกำไรก่อน XD วันที่ 26 เม.ย.66 ปันผล 0.06 บ. โบรกแนะ “ซื้อ” ชูเป้า 5.5 บ. หลังคว้าขายไฟฟ้าทดแทน 17 โครงการ กำลังผลิต 832.6MW ลุ้นคว้าเพิ่มอีก พร้อมส่งธุรกิจ EPC เข้า SET
GUNKUL วิ่ง 3% เก็งกำไรก่อน XD 26 เม.ย.66 ปันผล 0.06 บ. โบรกแนะ “ซื้อ” ชูเป้า 5.5 บ. หลังคว้าขายไฟฟ้าทดแทน 17 โครงการ กำลังผลิต 832.6MW
17 เม.ย. 2566

ผู้สื่อข่าวรายงานว่า วันนี้ (17 เม.ย.66) ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 15:46 น. อยู่ที่ระดับ 4.08 บาท บวก 0.10 บาท หรือ 2.51% สูงสุดที่ระดับ 4.12 บาท ต่ำสุดที่ระดับ 4.02 บาท ด้วยมูลค่าซื้อขาย 277.15 ล้านบาท

ทั้งนี้ราคาหุ้น GUNKUL ปรับตัวขึ้น คาดนักลงทุนเข้าซื้อเก็งกำไร ก่อนขึ้นเครื่องหมาย XD ในวันที่ 26 เม.ย.66 โดย GUNKUL จะจ่ายเงินปันผลงวดปี 65 ในอัตราหุ้นละ 0.06 ล้านบาท พร้อมจ่ายเงินปันผลให้แก่ผู้ถือหุ้นในวันที่ 18 พ.ค.66
นอกจากนั้นบล.แลนด์ แอนด์ เฮ้า ระบุในบทวิเคราะห์ว่า แนะนำ “ซื้อ” หุ้น GUNKUL ราคาเป้าหมาย 5.50 บาท คาดกำไรปกติปี 66 เติบโตสูงจากฐานต่ำ ด้วยคาด Capacity Factor ของ Wind จะฟื้นตัว รวมถึงรายได้ EPC เติบโตจากฐานต่ำ และเป็นผู้ได้ประโยชน์สูงสุดจากโครงการ Renewable ด้วยได้รับคัดเลือก 17 โครงการ 832.6 MW คิดเป็นสัดส่วนสูงมาก 114% ของกำลังผลิตไฟฟ้า 730MW (600 MWe) นอกจากนั้นมีปัจจัยบวกรออยู่ข้างหน้าจากการคัดเลือก Renewable รอบใหม่อีก 3,668.5 MW และการนำธุรกิจ EPC เข้าจดทะเบียน SET